
DR. 30.11.2010 1 

 

MALAYSIA 

DEWAN RAKYAT 

Selasa, 30 November 2010 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat]   

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Haji Ismail bin Mohamed Said [Kuala Krau] minta Menteri 
Tenaga, Teknologi Hijau dan Air menyatakan apakah status perkembangan projek 
pemindahan bekalan air mentah dari Pahang ke Lembah Klang.  

 Menteri Tenaga, Teknologi Hijau dan Air [Dato' Sri Peter Chin Fah 
Kui]:  Tuan Yang di-Pertua, pemindahan air mentah dari Pahang ke Selangor 
dilaksanakan melalui skim penyaluran air mentah dari Pahang ke Selangor.  Skim 
ini yang telah diluluskan oleh pihak Kerajaan Persekutuan pada tahun 2005 
bertujuan untuk memenuhi peningkatan permintaan bekalan air terawat di negeri 
Selangor, Wilayah Persekutuan Kuala Lumpur dan Wilayah Persekutuan 
Putrajaya. 

Skim ini akan dilaksanakan melalui dua projek iaitu Projek Penyaluran Air 
Mentah dari Pahang ke Selangor dan Projek Loji Rawatan Air Langat 2 dan sistem 
agihan.  Projek Penyaluran Air Mentah dari Pahang ke Selangor dijadualkan siap 
sepenuhnya pada pertengahan tahun 2014 dengan keupayaan membekalkan air 
mentah sebanyak 1,890 juta liter sehari.  Setakat ini kesemua komponen Projek 
Penyaluran Air Mentah dari Pahang ke Selangor telah ditender.  Dua daripadanya 
iaitu pakej terowong dan pakej muka sauk dan stesen pam kini dalam 
pelaksanaan manakala dua lagi dijangka akan dimulakan pada hujung tahun ini.   

Bagi Projek Loji Rawatan Air Langat 2 dan stesen agihan pula, kajian 
semula reka bentuk awal telah selesai dijalankan pada 31 Disember tahun 2009.  
Projek ini telah sedia untuk dilaksanakan.  Walau bagaimanapun, Kerajaan Pusat 
tidak mendapat kerjasama sepenuhnya daripada pihak Kerajaan Negeri Selangor 
apabila masih lagi melengah-lengahkan kelulusan berkaitan pengambilan tanah 
permit memasuki kawasan rizab hutan dan juga pengeluaran arahan 
pembangunan atau development order dengan izin. 

Tuan Yang di-Pertua, walau apa pun perbezaan pandangan dan hasrat 
politik, saya berharap Kerajaan Negeri Selangor akan lebih prihatin kepada 
kebajikan rakyat negeri Selangor, Wilayah Persekutuan Kuala Lumpur dan 
Putrajaya.  Keprihatinan tersebut sewajarnya ditunjukkan dengan kerjasama 
menggerakkan pelaksanaan projek ini dengan memberikan kelulusan yang 
diperlukan secepatnya. 

Saya sangat bimbang sekiranya kita tidak bertindak sekarang kelewatan 
pelaksanaan projek ini akan mendedahkan kawasan Lembah Klang kepada risiko 
defisit air menjelang tahun 2014 nanti.  Sekian. 



MALAYSIA DEWAN RAKYAT Selasa, 30 November 2010 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Haji Ismail bin Mohamed Said [Kuala Krau] minta Menteri Tenaga, Teknologi Hijau dan Air menyatakan apakah status perkembangan projek pemindahan bekalan air mentah dari Pahang ke Lembah Klang. Menteri Tenaga, Teknologi Hijau dan Air [Dato' Sri Peter Chin Fah Kui]: Tuan Yang di-Pertua, pemindahan air mentah dari Pahang ke Selangor dilaksanakan melalui skim penyaluran air mentah dari Pahang ke Selangor. Skim ini yang telah diluluskan oleh pihak Kerajaan Persekutuan pada tahun 2005 bertujuan untuk memenuhi peningkatan permintaan bekalan air terawat di negeri Selangor, Wilayah Persekutuan Kuala Lumpur dan Wilayah Persekutuan Putrajaya. Skim ini akan dilaksanakan melalui dua projek iaitu Projek Penyaluran Air Mentah dari Pahang ke Selangor dan Projek Loji Rawatan Air Langat 2 dan sistem agihan. Projek Penyaluran Air Mentah dari Pahang ke Selangor dijadualkan siap sepenuhnya pada pertengahan tahun 2014 dengan keupayaan membekalkan air mentah sebanyak 1,890 juta liter sehari. Setakat ini kesemua komponen Projek Penyaluran Air Mentah dari Pahang ke Selangor telah ditender. Dua daripadanya iaitu pakej terowong dan pakej muka sauk dan stesen pam kini dalam pelaksanaan manakala dua lagi dijangka akan dimulakan pada hujung tahun ini. Bagi Projek Loji Rawatan Air Langat 2 dan stesen agihan pula, kajian semula reka bentuk awal telah selesai dijalankan pada 31 Disember tahun 2009. Projek ini telah sedia untuk dilaksanakan. Walau bagaimanapun, Kerajaan Pusat tidak mendapat kerjasama sepenuhnya daripada pihak Kerajaan Negeri Selangor apabila masih lagi melengah-lengahkan kelulusan berkaitan pengambilan tanah permit memasuki kawasan rizab hutan dan juga pengeluaran arahan pembangunan atau development order dengan izin. Tuan Yang di-Pertua, walau apa pun perbezaan pandangan dan hasrat politik, saya berharap Kerajaan Negeri Selangor akan lebih prihatin kepada kebajikan rakyat negeri Selangor, Wilayah Persekutuan Kuala Lumpur dan Putrajaya. Keprihatinan tersebut sewajarnya ditunjukkan dengan kerjasama menggerakkan pelaksanaan projek ini dengan memberikan kelulusan yang diperlukan secepatnya. Saya sangat bimbang sekiranya kita tidak bertindak sekarang kelewatan pelaksanaan projek ini akan mendedahkan kawasan Lembah Klang kepada risiko defisit air menjelang tahun 2014 nanti. Sekian.